ΓΡΑΠΤΗ ΕΡΩΤΗΣΗ E-1827/02

υποβολή: Luis Berenguer Fuster (PSE) προς την Επιτροπή

(27 Ιουνίου 2002)

Θέμα: Κίνηση της προβλεπόμενης από το άρθρο 88.2 διαδικασίας για τις δημόσιες ενισχύσεις προς την Terra Mitica

Η Αυτόνομη Κυβέρνηση της Βαλένθια έδωσε την άδεια στο τοπικό Υπουργείο Οικονομικών να εγγυηθεί για τη χορήγηση νέας πίστωσης ύψους 145 εκατομμυρίων πεσετών Ισπανίας στην εταιρεία Parque Temtico του Αλικάντε. Με τη νέα αυτή πίστωση το σύνολο των εγγυημένων πιστώσεων προς την εταιρεία αυτή ανέρχεται σε 556 εκατομμύρια πεσέτες οι οποίες προορίζονται κατά το μεγαλύτερο μέρος τους για την Terra Mitica και κατά τοπόλοιπο για την Ciudad de la Luz, έργα που και τα δύο συνδέονται κατά κάποιο τρόπο μεταξύ τους.

Από την άλλη πλευρά,πάρχουν πληροφορίες σύμφωνα με τις οποίες η Terra Mitica δεν καταβάλλει τους τόκους των δανείων που χορηγήθηκαν από την εταιρεία Parque Temtico, για τα οποία είχε αρχικά εγγυηθεί η αυτόνομη κυβέρνηση της Βαλένθια.

Είναι ενήμερη η Επιτροπή για τα γεγονότα αυτά· Εάν ναι, μπορούν να επηρεάσουν τη διαδικασία για τις δημόσιες ενισχύσεις προς την Terra Mitica;

Απάντηση του κ. Monti εξ ονόματος της Επιτροπής

(12 Αυγούστου 2002)

Η Επιτροπή δεν έχει γνώση των πληροφοριών στις οποίες αναφέρεται το Αξιότιμο Μέλος του Κοινοβουλίου.

Όσον αφορά την εγγύηση που εικάζεται ότι έχει χορηγηθεί από την Generalitat Valenciana στην Sociedad Parque Temtico de Alicante για νέο δάνειο ύψους 145 εκατ. ευρώ, η Επιτροπή τονίζει ότι μια τέτοια εγγύηση δεν μπορεί να συνιστά, αυτή καθεαυτή, κρατική ενίσχυση, δεδομένου ότι η Sociedad Parque Temtico de Alicante δεν έχει εμπορικές δραστηριότητες. Αντιθέτως, οι ενδεχόμενες επιπρόσθετες χρηματοπιστωτικές παρεμβάσεις που θα ήταν σε θέση, μέσω της εγγυημένης πίστωσής της, να έχει πραγματοποιήσει η Sociedad Parque Temtico de Alicanteπέρ της Terra Mtica, θα μπορούσαν να περιλαμβάνουν στοιχεία ενίσχυσης κατά την έννοια του άρθρου 87 παράγραφος 1 της συνθήκης. Κατά συνέπεια, η Επιτροπή πρόκειται να απευθυνθεί στις ισπανικές αρχές για να επαληθεύσει αυτή την πληροφορία και για να τους ζητήσει, σε περίπτωση που η πληροφορία αυτή θα έχει αποδειχθεί βάσιμη, κατά πόσον έχουν πραγματοποιηθεί νέες χρηματοδοτικές παρεμβάσεις από την Sociedad Parque Temtico de Alicanteπέρ της Terra Mtica.

Η Επιτροπή εκτιμά, όπως το έχει ήδη δηλώσει στο Αξιότιμο Μέλος του Κοινοβουλίου(1), ότι τα έργα Terra Mtica και Ciudad de la Luz, είναι έργα διακριτά.

Όσον αφορά τις πληροφορίες σύμφωνα με τις οποίες η Terra Mtica δεν καταβάλλει τους τόκους του δανείου που της έχει χορηγηθεί από τη Sociedad Parque Temtico de Alicante, η Επιτροπή πρόκειται να απευθυνθεί γραπτώς στις ισπανικές αρχές για να την επαληθεύσει.

Η Επιτροπή δεν θα παραλείψει να πληροφορήσει απευθείας το Αξιότιμο Μέλος του Κοινοβουλίου σχετικά με τα πορίσματα των ερευνών της όσον αφορά τις δύο πτυχές της ερώτησης που έθεσε. Σημειώνει ότι με αυτή την ερώτηση τίθεται το ζήτημα της ενδεχόμενης χορήγησης στην Terra Mtica νέων παράνομων ενισχύσεων· αυτό θα αποτελέσει αντικείμενο ενός φακέλου διακριτού από τον φάκελο για τον οποίο η Επιτροπή έχει ήδη κινήσει την επίσημη διαδικασία εξέτασης δυνάμει του άρθρου 88 παράγραφος 2 της συνθήκης ΕΚ(2), και σχετικά με τον οποίο η Επιτροπή έλαβε, στις 2 Αυγούστου 2002, τελική απόφαση (δενπάρχει ενίσχυση και πρόκειται για συμβιβάσιμη ενίσχυση).

(1) Επιστολή της 5.2.2002 του κ. Monti προς το Αξιότιμο Μέλος του Κοινοβουλίου.

(2) ΕΕ C 300 της 26.10.2001.